Chengdu
Store norske leksikon,Geografi,Verdens geografi,Asia,Kinas geografi
Chengdu er ein by i midtre Kina, hovudstad i provinsen Sichuan, i den nordvestre delen av Sichuan-bassenget, ved Jin-elva 260 kilometer nordvest for Chongqing. Byen har 9 364 000 innbyggjarar (FN, 2021), og er eit handelssenter for den tettbefolka Chengdu-sletta, som blir vatna ved talrike kanalar og gjev rike avlingar.
Næringsliv og kommunikasjon Chengdu er eit transportknutepunkt med jernbane til Chongqing, Kunming og Baoji. Jernbanestasjonen er en av Kinas største, og Chengdu internasjonale lufthamn er blant verdas travlaste. Byen har ein betydeleg industri, blant anna tekstilindustri (silke, bomull, ull), mekanisk industri (jernbaneutstyr, turbinar, verktøy, køyretøy), kjemisk industri (gjødsel, legemiddel), elektronisk industri og aluminiumindustri. Utdanning og kultur Siden slutten av 1980-årene har byen opplevd betydeleg økonomisk vekst. Byen er også eit viktig utdanningssenter, med fleire universitet, mellom anna eit institutt for tibetanarar og andre ikkje-kinesiske minoritetar. Fleire land har konsulat i Chengdu. Byen er også kjent for sine tradisjonelle tehus og gode mat. Historie Chengdu seiest å vera grunnlagt ca. år 300 fvt. Vatningssystemet Dujiangyan, ca. 60 kilometer nordvest for Chengdu, skipar grunnlaget for den intensive utnyttinga av Chengdu-sletta, og blei bygd alt under Qin-dynastiet (221–206 fvt.). Qingcheng-fjellet, ca. 65 kilometer nordvest for byen, er rekna blant taoismens viktigaste fødestader. Dujiangyan og Qingcheng står saman på UNESCOs Liste over verdas kultur- og naturarv.Byen var i mellomalderen ein svært velståande handelsby, kjent for sine vakre brokade- og satengstoff, og byens kjøpmenn introduserte bruk av papirpengar til resten av Kina. Sidan 1368 har Chengdu vore hovudstad i Sichuan-provinsen. Byen voks sterkt under andre verdskrig, då mange kinesarar, på flukt frå japanarane, slo seg ned her. Les meir i Store norske leksikon Kina Kinas historie Eksterne lenkjer UNESCOs beskrivelse av irrigasjonssystemet Dujiangyan og fjellet Qingchengi Chengdus offisielle nettstad kinesisk Chengdus offisielle nettstad engelsk Litteratur United Nations, Department of Economic and Social Affairs, Population Division (2014). World Urbanization Prospects: Population of Urban Agglomerations with 300,000 Inhabitants or More in 2014, by Country, 1950-2030